436 
ARISTOTELIS 
non ex thymo sincero, commendatur ad oculos 
et vi cera. Mellis quod minus valet, fluitat. Hoc 
22 oportet tollere. Quod purius est, subsidit. Erum¬ 
pentibus floribus, (cum stirpes florent Gaza,) ceram 
conficiunt. Idcirco eo tempore ex alueo eximenda 
cera est. Statim enim operantur. Haec sunt, a qui¬ 
bus ferunt. Thymum, atractylis, melilotum, 
asphodelus, myrtus, phleus, agnus, spartum. 
Cum thymum elaborant, aquam miscent, prius¬ 
quam fauos oblinant. Excrementa deiiciunt apes 
omnes aut egressae inter volandum aut vnum in 
fanum. Plus operis conficiunt paruae quam ma¬ 
gnae , vt dictum est. Habent igitur alarum oras 
attritas, et colore atro sunt atque obustulato. Illae 
vero nitidae et sublustres, sicut mulieres otiosae. 
23 Videntur apes oblectari plausu. Igitur testarum 
strepitu ac tinnitu aeris aiunt congregari in alueum. 
Non constat tamen, audiant nec ne , atque vtrum 
hoc prae voluptate an prae metu faciant. Mittunt 
in exilium tum cessatrices tum prodigas. Dispar- 
litur suum cuique munus, vt dicebamus. Aliae 
mei faciunt, aliae foetum, alii erithacen. Non¬ 
nullae aedificant fauos: aliquae ferunt aquam in 
cellas ac melli admiscent: ceterae ad opus pergunt. 
Mane tantisper silent, dum vna excitarit edito 
murmure bis aut ter. Tum vero ad opus cunctae 
